A félév folyamán tárgyalt irodalmi szövegek két súlypont mentén kerültek kiválasztásra. Egyrészt a német nemzetiség helyzetére, másrészt a migrációs hátterüket tematizáló szerzőkre összpontosítva válogattuk a műveket. A szemináriumok elsődleges célja ezen szövegek elemzése és értelmezése, mind a történelmi mind az interkulturális aspektusok fokozott figyelembevétele mellett.

|  |  |
| --- | --- |
| **Datum** | **Thema** |
| 07.02.  | Vorbesprechung, Anforderungen, Organisatorisches |
| 14.02. | Bandbreite von Interkulturalität, Begriffsklärung und Aspekte |
| 21.02. | Einblicke in die Geschichte der deutschen Minderheiten in Ost- und Mitteleuropa |
| 28.02. | Hertha Müller: *Atemschaukel* -Auszüge I. |
| 07.03. | Hertha Müller: *Atemschaukel* -Auszüge I. |
| 21.03. | Katja Petrowskaja: *Vielleicht Esther* - Auszüge |
| 28.03. | Konsultationswoche |
| 04.04. | Melinda Nadj-Abonji: *Tauben fliegen auf* – Auszüge I. |
| 11.04. | Melinda Nadj-Abonji: *Tauben fliegen auf* – Auszüge II. |
| 25.04. | Dana Grigorcea: *Das primäre Gefühl der Schuldlosigkeit* |
| 02.05. | Nava Ebrahimi: *Der Cousin* |
| 09.05. | Auswertung des Seminars |
|  |  |
|  |  |

A félév folyamán a hallgatók prezentációval kísért kiselőadást tartanak A kiselőadás értékelésekor három részjegyet kapnak a hallgatók (tartalom teljessége, megfelelő források használata; előadás felépítése, prezentáció formai megjelenítése, előadásmód; nyelvhelyesség), ezek matematikai átlaga a végső jegy, azzal a megszorítása, hogy a prezentáció nem fogadható el, ha bármelyik részjegy elégtelen.

A szeminárium teljesítésének feltétele a rendszeres óralátogatáson túl a megfelelő szintű félévközi kiselőadás és a szemináriumi dolgozat benyújtása. Utóbbi egy 6-8 oldal terjedelmű dolgozat, amelyben a hallgatók egy mű részletes elemzését vagy több mű összehasonlítását végzik el. A dolgozattal szembeni elvárás a vizsgált műhöz illetve művekhez kapcsolódó szakirodalom megfelelő használata is. Az értékelés három szempontból történik: tartalom és logikus gondolatment; felépítés és formai jegyek, filológiai pontosság; nyelvi megvalósítás (nyelvhelyesség, stílus stb.), ez három részjegyet jelent. A végső jegy a három részjegy matematikai átlaga, az alábbi megszorításokkal: a dolgozat nem fogadható el, ha bármely részjegy elégtelen. Részben vagy egészben plagizált dolgozat nem fogadható el.

A gyakorlati jegy kialakításakor a benyújtott dolgozatok átlagán kívül a félév folyamán tanúsított órai aktivitást is figyelembe vesszük.